‘Frankryk se Sinatra’ sê au revoir op 94 | Netwerk24
‘Frankryk se Sinatra’ sê au revoir op 94
01 Oktober 2018 19:11
Charles Aznavour is in die ouderdom van 94 oorlede. Foto: Mario Anzuoni
Die Franse sanger Charles Aznavour (94) is Sondagnag in een van sy huise in die Franse Alpe dood, het Vincence Stark, sy woordvoerder, aan CNN gesê.
Aznavour het langer as agt dekades die harte van miljoene harte met sy fluweelstem verower.
Aznavour, wie se ouers Armeense immigrante was, is in 1924 gebore.
Hy was volgens CNN bekend vir treffers soos “She” en “Hier Encore”.
Verlede jaar is ’n ster vir Aznavour op die Hollywood Walk of Fame gevoeg, en in 1998 is hy gekies as CCN se vermaaklikheidster van die eeu.
Die sanger, wat meer as 1 000 liedjies geskryf en opgeneem het, is soms die Franse Frank Sinatra genoem vanweë sy hartstogtelike styl.
Aznavour het juis al saam met Sinatra opgetree, asook ander musieklegendes soos Elton John en Liza Minelli.
Nog bronne: Reuters.
Meer oor: Musikant | Afsterwe
Frankryk se ‘Frank Sinatra’ sterf
Sanger van Jefferson Airplane dood
FAK vereer Rina Hugo met Prestige-prys